Veiligheidswag by OTM beroofŉ Veiligheidswag en ŉ bankwerknemer is van ŉ onbekende bedrag geld by ŉ OTM beroof in Zeerust, Noordwes. Kapt. Pelomoni Makau, woordvoerder van die polisie, sê ŉ veiligheidsvoertuig het by die bank aangekom om geld by die OTM af te haal. Makau sê die veiligheidswag het die OTM-kamer oopgesluit waarna sy teruggekeer het na die voertuig. “Met haar terugkeer het ŉ obekende man haar in die kamer ingestoot en haar en die bankwerknemer met ŉ vuurwapen aangehou. Die verdagte het hulle beveel om die geld in ŉ swart plastieksak te laai. Die verdagte het die bankwerknemer ook beveel om die telefoonlyn te sny voor hy van die toneel gevlug het.” Makau wou nie die naam van die bank bekend maak nie. Die polisie ondersoek die saak.